Geroes-geraas. - Loving Thy Neighbour
My ander helfte het 'n besondere affiniteit vir 'n windpomp. Dit hou betekenis in vir haar en omdat sy vir my belangrik is, het ek haar jare gelede met 'n replika en handgemaakte windpomp verras, die soort wat 'n mens dikwels langs die pad sien.
Dis helfte so groot soos 'n gemiddelde volwasse mens met 'n waaier wat energiek in die wind moet draai. Gaandeweg egter het "winter" in sy speke ingekruip sodat dit 'n ongemaklike "sqeek" geluid maak wanneer die wind daarteen waai. Met moeite kom die waaier dan aan die beweeg maar as dit eers op spoed is, kan jy dit nie keer nie.
Solank die wind waai is daar lewe.
Die nou verroeste windpomp laat my aan die lewe dink.
Met verdrag kom 'n mens agter dat alles nie meer so gemaklik "draai" nie. Jy word veral daarvan bewus as jy opstaan soggens. Daar is plekke waarvan jy nie eers geweet het as jy die ongemak en seer in ag neem nie. As jy egter die eerste paar tree gegee het begin daar lewe kom. Jou lyf tel momentum op en jou gees sing:
Die wind van sy Gees begin teen jou aanwaai en jou speke kom spreekwoordelik aan beweeg. Jy is immers 'n mens met 'n roeping, 'n sending, jy is op 'n missie. Hierdie wêreld moet toenemend Koninkryk word. Vandag kán en móét jy tekens oprig dat die Seun van die mens gekom het, dat álles verander het en dat ons op weg is na die volmaakte.